Title: Γεράσιμος Λιώκης - Οι κυβερνήσεις της Ελλάδας
Description: Το εγχειρίδιο αυτό δεν είναι ιστορικόν σύγγραμμα.
Απευθύνεται, κυρίως, σε όσους γνωρίζουν την Ελληνική ιστορία
και θέλουν να επαναφέρουν στη μνήμη τους ένα γεγονός, μια
ημερομηνία ή κάποιο πρόσωπο.
Η Άλωση της Κωνσταντινούπολης την 29η
Μαϊου 1453 από τους Οθωμανούς Τούρκους υπήρ-
ξε ένα από τα μεγαλύτερα γεγονότα της παγκόσμιας ιστορίας.
Είναι αποδεκτό σήμερα από πάντες ότι το Βυζάντιο υπήρξε –
κατά κάποιο τρόπο –η συνέχεια της αρχαίας ελληνικής ιστορίας
σε ότι αφορά την διάσωση της γλώσσας αλλά και την εδραίωση
του Χριστιανισμού.
Ακολούθησε μια μακρόχρονη περίοδος λήθαργου αλλά η
φλόγα της ελληνικής ψυχής έμεινε άσβεστη. Το νήμα της
ιστορίας ξετυλίγονταν αργά με του μακρόχρονους αγώνες των
Ελλήνων.Μετά τετρακόσια χρόνια σκλαβιάς, φτάνει η μεγάλη
στιγμή του λυτρωμού. Ο αγώνας έγινε με άνισους όρους.
Θυσίες ανυπολόγιστες σε έμψυχο και άψυχο υλικό αλλά και
διχόνοιες που λίγο έλειψε να οδηγήσουν τον αγώνα σε αδιέξο-
δο. Η παρέμβαση των τριών μεγάλων δυνάμεων έδωσε τέλος
στην τουρκική σκλαβιά. Η ανεξαρτησία της Ελλάδας εδραιώ-
θηκε τελικά με το Πρωτόκολλο του Λονδίνου (30/8/1932).
Η Ελλάδα κατόρθωσε να επεκτείνει τα σύνορά της με
πολέμους και θυσίες (1864, 1878, 1912-13, 1920, 1948) και
σήμερα είναι ισότιμο μέλος της Ευρωπαϊκής Ενώσεως. Την
περίοδο 1831-2004 (173 έτη), εκυβέρνησαν:
7 βασιλείς
7 πρόεδροι δημοκρατίας
90 πρωθυπουργοί (!)
Έζησε τρεις περιόδους δικτατορίας.
-8-
Κατά τον Β΄ Παγκόσμιο Πόλεμο κατακτήθηκε από τις
δυνάμεις του Άξονα (1941-1944) για τριάμισι χρόνια.
Η Ελλάδα σήμερα, μέσα στα πλαίσια των κοσμογονικών
αλλαγών που συντελέστηκαν, προσπαθεί να επαναπροσδιο-
ρίσει την διεθνή θέση της και να συστρατευθεί με επιτυχία στην
πορεία της προς την ευρωπαϊκή ολοκλήρωση.
Δεν είναι δυνατόν να θυμάται κανείς όλα τα πρόσωπα, τις
ημερομηνίες και τα γεγονότα της μακραίωνης ιστορίας της
νεώτερης Ελλάδας. Γι’ αυτό πιστεύω ότι το παρόν πόνημα είναι
ένα βοήθημα.
Σήμερα στις αρχές του 21ου αιώνα ζώντας στη γη των
προγόνων μας αναπνέουμε τον αέρα της ελευθερίας, για την
οποία – όλοι όσοι βρίσκονται μέσα σ΄αυτό το βιβλίο –
εργάστηκαν προσφέροντας τον καλύτερο εαυτό τους.
Subjects: Οι κυβερνήσεις της Ελλάδας